මාර්ග පහසුකම් ජන ජීවිතය පහසුකර ගැනීමට අත්‍යවශ්‍ය කාරණයක් බව අවිවාදාත්මකයි.එසේවුවත් ජීවිතයේ අනිත්‍ය මෙනෙහි කරමින් පාලමක් මතින් ගමන්කිරීමට සිදුව ඇති මේ පුවත වාර්තා වුණේ බලංගොඩ වලේබොඩ ප්‍රදේශයෙන්.මේ බලංගොඩ - වලේබොඩ ප්‍රදේශයේ‍ වලවේ ගඟ මතින් ගමන් කිරීමට ඇති කම්බි පාලමයි.වලේබොඩ තෝරවෙල - රාවණාකන්ද ඇතුළු ගම්මාන රැසක ජනතාව එගොඩ මෙගොඩ ගමන් කරන්නේ මෙම පාලම මතින්.නමුත් පාලම දිරාපත්වීම හේතුවෙන් එහි ගමන් කිරීම මේ වන විට අතුරේ යෑමට වඩා අවදානම් වී තිබෙනවා.දිනකට පුද්ගලයන් 200ක් පමණ එගොඩ මෙගොඩ වෙන මේ පාලම ප්‍රතිසංස්කරණ කරදෙන ලෙස බලධාරීන්ගෙන් කොතෙකුත් ඉල්ලීම්කලද පලක් නොවුණු බව ජනතාවගේ චෝදනාවයි.